چھترپتی شیواجی ٹرمنس ریلوے اسٹیشن

چھترپتی شیواجی ٹرمینس (باضابطہ طور پر 2017ء سے چھترپتی شیواجی مہاراج ٹرمینس ، سابقہ وکٹوریہ ٹرمینس ، بمبئی اسٹیشن کا کوڈ: CSMT ( مین لائن ) / ST ( مضافاتی ))، ایک تاریخی ریلوے ٹرمینس ہے اور ممبئی ، مہاراشٹر ، بھارت میں واقع ہے اور یہ یونیسکو کا عالمی ثقافتی ورثہ ہے۔ ٹرمینس کو ایک برطانوی آرکیٹیکچرل انجینئر فریڈرک ولیم سٹیونس نے ایکسل ہیگ کے ابتدائی ڈیزائن میں اطالوی گوتھک انداز میں ڈیزائن کیا تھا۔ اس کی تعمیر 1878ء میں پرانے بوری بندر ریلوے اسٹیشن کے جنوب میں شروع ہوئی۔ اور 1887 میں ملکہ وکٹوریہ کی حکمرانی کے 50 سال مکمل ہونے پر مکمل ہوئی۔ مارچ 1996ء میں اسٹیشن کا نام وکٹوریہ ٹرمینس سے بدل کر "چھترپتی شیواجی ٹرمینس" (اسٹیشن کوڈ CST کے ساتھ) شیواجی کے نام پر کر دیا گیا، جو 17ویں صدی کے جنگجو بادشاہ اور مراٹھا سلطنت کے پہلے چھترپتی تھے جنھوں نے مغربی مراٹھا میں ریاست کی بنیاد رکھی تھی۔ 2017ء میں، اسٹیشن کا دوبارہ نام "چھترپتی شیواجی مہاراج ٹرمینس" (کوڈ CSMT کے ساتھ) رکھ دیا گیا، جہاں مہاراج کے لقب کا لغوی معنی ہیں "عظیم بادشاہ؛ شہنشاہ۔" دونوں سابقہ ابتدائیہ نام "VT" اور موجودہ "CST" بھی عام طور پر استعمال ہوتے ہیں۔ مزید دیکھیے ریلوے اسٹیشن انڈین ریلویز پاکستان ریلویز حوالہ جات بیرونی روابط انڈین ریلوے کی ویب گاہ